section_heading: Životopis
paragraph_text: Hidetaka Nishiyama je rođen 10. listopada 1928. godine. Godine 1933. je započeo vježbati kendo kod Moorio Mochida Senseja. Godine 1938. je započeo vježbati džudo. S 14 godina je položio za majstorsko zvanje (1. Dan) u džudu. Godine 1943. je položio za majstorsko zvanje (1. Dan) u kendu, pa je iste godine započeo vježbati šotokan stil karatea u Honbu dođu pod nadzorom njegovog osnivača Gichina Funakoshija. Do 1946. polaže za majstorsko zvanje (1. Dan) u karateu, a 1948. polaže za 2. Dan.